Eva Ruža Miljević

Eva Ruža Miljević (fædd 1983) er íslensk útvarpskona, sjónvarpskona, skemmtikraftur, stjörnufréttakona hjá K100, velgjörðarsendiherra SOS Barnaþorpanna á Íslandi og áhrifavaldur. Hún hefur starfað víða í fjölmiðlum og verið kynnir á nokkrum af stærstu viðburðum landsins. 

 Ævi og menntun 
Eva Ruža er alin upp á Íslandi og á króatískar rætur, en móðir hennar er íslensk og faðir frá Króatíu. Hún lauk stúdentsprófi frá Menntaskólanum í Kópavogi (MK), en Eva er fædd og uppalin í vesturbæ Kópavogs.  

 Útvarpsferill 
Eva hefur starfað hjá útvarpsstöðinni K100, frá árinu 2018 þar sem hún flytur daglega stjörnupistla. Eva stýrir einnig skemmtiþættinum *Bráðavaktin* alla laugardaga á K100 ásamt Hjálmari Erni Jóhannssyni vini sínum, en Bráðavaktin fór fyrst í loftið árið 2023.https://k100.mbl.is/frettir/2023/04/14/eva_ruza_og_hjalmar_orn_med_nyjan_thatt/
Eva hefur tekið viðtöl fyrir K100 við meðlimi hljómsveitarinna Backstreet Boys, þá A.J. McLean og Brian Littrell.  

 Sjónvarpsferill 
Árið 2024 stýrði Eva Ruža þættinum *Alla leið* á RÚV, sem fjallar um Eurovision, keppnina sjálfa og löndin sem taka þátt.https://www.ruv.is/frettir/menning-og-daegurmal/alla-leid-2024-thaettir-um-eurovision  Hún hefur einnig verið þáttastjórnandi í *Mannlífi* á Sjónvarpi Símans.https://www.mannlif.is/sjonvarp/  Auk þess tók hún þátt í heimildarþættinum *Eva Ruza í Króatíu*, sem sýndur var á RÚV. Þar fór hún ásamt systrum sínum, Dubrövku Laufey og Tinnu, til Króatíu til að heimsækja styrktarbörn þeirra í SOS Barnaþorpum og fjallaði jafnframt um sögu Balkanskagastríðsins og áhrif þess á samfélagið.https://www.ruv.is/sjonvarp/spila/eva-ruza-i-kroatiu/36256/apoeg1https://www.ruv.is/frettir/menning-og-daegurmal/2024-04-04-eva-ruza-i-kroatiu-409158 

 Viðburðir 
Eva er vinsæl í viðburðaheiminum á Íslandi og hefur verið í áratug. Hún hefur meðal annars:

 Stýrt keppninni *Ungfrú Ísland* frá árinu 2015 
 Verið kynnir á *Color Run* frá upphafi, og mörgum öðrum stórum viðburðum.
 Kynnir á tónleikum, gala- og fyrirtækjaviðburðum.

Hún skemmtir oft með vini sínum og samstarfsfélaga, Hjálmari Erni Jóhannssyni, bæði í útvarpsþættinum Bráðavaktin á K100 og á viðburðum.https://www.dv.is/fokus/2023/08/19/eva-ruza-med-15-milljonir-manudi/https://www.facebook.com/evaruzam/videos/skemmtid%C3%BAettinn-eva-ru%C5%BEa-og-hj%C3%A1lmar-%C3%B6rn-s%C3%A1-um-a%C3%B0-kynna-%C3%ADslensku-vefver%C3%B0launin-fy/441433576939520/ 

 Velgjörðastarf 
Eva Ruža er velgjörðarsendiherra **SOS Barnaþorpanna á Íslandi** og tók við stöðunni í desember 2023. Hún hefur lagt áherslu á að vekja athygli á starfi samtakanna og styðja þau með fjölbreyttu starfi.https://www.sos.is/um-sos/frettir/almennar-frettir/eva-ruza-er-nyr-velgjordasendiherra-sos/https://www.mbl.is/folk/frettir/2023/12/12/eva_ruza_nyr_velgjordasendiherra_sos_barnathorpanna/ 

 Samfélagsmiðlar og ímynd 
Eva er virk á samfélagsmiðlum, einkum á Instagram undir notendanafninu [@evaruza](https://www.instagram.com/evaruza). Hún deilir efni úr starfi, verkefnum, viðburðum og persónulegu lífi. Hún er þekkt fyrir húmor, jákvæða orku og persónulega tengingu við áhorfendur og hlustendur.

Hún hefur unnið að margvíslegum verkefnum varðandi auglýsingagerð fyrir hin ýmsu stórfyrirtæki og vinnur þá oft með systur sinni Tinnu Miljević.  

 Persónulegt líf 
Eva Ruža er gift Sigurði Þór Þórssyni og þau hafa verið saman síðan árið 2000. Þau eiga tvíbura, Marinu Mist og Stanko Blæ, fædd árið 2009.

 Heimildir 

 K100 / mbl.is – „Eva Ruza og Hjálmar Örn með nýjan þátt“ https://k100.mbl.is/frettir/2023/04/14/eva_ruza_og_hjalmar_orn_med_nyjan_thatt/
 RÚV – *Alla leið* https://www.ruv.is/frettir/menning-og-daegurmal/alla-leid-2024-thaettir-um-eurovision 
 Mannlíf – þáttur https://www.mannlif.is/sjonvarp/
 RÚV – *Eva Ruza í Króatíu* https://www.ruv.is/sjonvarp/spila/eva-ruza-i-kroatiu/36256/apoeg1
 RÚV – frétt um þáttinn https://www.ruv.is/frettir/menning-og-daegurmal/2024-04-04-eva-ruza-i-kroatiu-409158
 DV – „Eva Ruža og Hjálmar Örn vinir og samstarfsmenn“ (2023) https://www.dv.is/fokus/2023/08/19/eva-ruza-med-15-milljonir-manudi/
 Facebook – kynning á Íslensku vefverðlaununum 2020 https://www.facebook.com/evaruzam/videos/skemmtid%C3%BAettinn-eva-ru%C5%BEa-og-hj%C3%A1lmar-%C3%B6rn-s%C3%A1-um-a%C3%B0-kynna-%C3%ADslensku-vefver%C3%B0launin-fy/441433576939520/
 SOS.is – tilkynning um velgjörðarsendiherra https://www.sos.is/um-sos/frettir/almennar-frettir/eva-ruza-er-nyr-velgjordasendiherra-sos/
 mbl.is – frétt um sömu tilnefningu https://www.mbl.is/folk/frettir/2023/12/12/eva_ruza_nyr_velgjordasendiherra_sos_barnathorpanna/